Opposisiepartye teen muilbandwet | Die Vryburger
Dwarsoor die wêreld word ‘n vrye pers as teken van ‘n demokrasie gesien. Die vraag is dus of Suid-Afrika se wêreldberoemde demokrasie steeds as sulks gehuldig kan word indien die Wetsontwerp op die Beskerming van Inligting môre finaal voor die Nasionale Vergadering (NV) gelê word.
Indien die NV besluit om dit te aanvaar, kan pres. Jacob Zuma dit spoedig onderteken en tot wet verklaar, tensy dit eers na die konstitusionele hof verwys word om te bepaal of dit met die Grondwet bots.
Toe die NV die wetsontwerp in sy destydse vorm in November 2011 aanvaar het, het alle opposisiepartye daarteen gestem. Alle opposisiepartye was ook ten gunste van die verwysing van die wetsontwerp na die konstitusionele hof.
As ’n derde van die NV se lede daarop aandring, is die president verplig om die wetsontwerp na die konstitusionele hof te verwys voordat hy dit kan onderteken.
Sedertdien is sekere veranderings aangebring. Die ANC oefen na bewering baie druk op veral kleiner opposisiepartye uit om nie die verwysing daarvan na die konstitusionele hof te steun nie.
Die ANC is drie setels kort van ’n tweederdemeerderheid. As vier opposisielede dus oorgehaal kan word om die verwysing na die konstitusionele hof nie te steun nie, kan die poging skipbreuk ly.
In die opposisiegeledere is daar ‘n groot geskarrel in die hoenderhok om te sorg dat die ANC nie ‘n tweederdemeerderheid kry nie. Die groter opposisiepartye (die DA, Cope, die IVP, ACDP, VF+ en UDM) staan saam oor die kwessie.
Vir ons Boere-Afrikaners is die situasie dalk ‘n bietjie tragie-komies. Per slot van rekening kry die opposisie en pers maar net dít waarna hulle gestreef het. Toe ons gewaarsku het teen die gevare van die ja-stem; dit beklemtoon het dat dit met magsmisbruik, geldverkwisting en ‘n diktatuur sou gepaard gaan, is ons uitgeskel as dom Neandertallers.
‘n Voorbeeld van hoe daar teen ons gediskrimineer word, is dat Beeld geweier het om ‘n betaalde advertensie van die VVK se verkiesing te plaas; hulle demonstreer hulle “onafhanklikheid” deur te weier om die moorde op Blankes en die duidelik geteikende boeregemeenskap te erken en onderspeel dit en maak dit af asof dit gelyk is aan ‘n handsakroof in Hillbrow terwyl hulle weet dat volksmoord is.
Media 24 en die DA het bloed aan hulle hande vir die rol wat hulle speel om juis die waarheid van die volk weg te hou. Dink aan die bedenklike rol wat Media 24 in die skeuring van die Nederduitsch Hervormde Kerk speel.
Die DA, asook die pers sien net om na die belange van die geldmag. Die paar finansiële skandale wat die DA periodiek opdiep en met groot luister deur die pers verkondig word, is ‘n druppel in die emmer gemeet aan die magte wat agter hulle sit en is slegs ‘n lawaai om die onnosele mense te laat dink dat hulle wel ook hulle belange op die hart dra.
Die rol van die pers is baie goed opgesom deur John Swinton. In 1880 was hy die eregas by ‘n banket toe daar ‘n heildronk op hom en die vrye pers ingestel is. Tot die verbystering van sy kollegas het hy in sy antwoord weggetrek en gesê dat hulle almal weet dat daar nie iets soos ‘n vrye pers in Amerika bestaan nie.
Hy het voorts gesê: “There is not one of you who dares to write your honest opinions, and if you did, you know beforehand that it would never appear in print. I am paid weekly for keeping my honest opinion out of the paper I am connected with. Others of you are paid similar salaries for similar things, and any of you who would be so foolish as to write honest opinions would be out on the streets looking for another job. If I allowed my honest opinions to appear in one issue of my paper, before twenty-four hours my occupation would be gone.
Netjies en uit die perd se bek. Gesien in terme van ons volk se lewe en strewe is daar dus nie rede om simpatie te voel met die hoofstroommedia nie. Behalwe vir een baie belangrike kwelling, nl: hoekom nou.
Die Regering weet dat hulle kan basies doen wat hulle wil en dat hulle eintlik die hoofstroommedia beheer. Die rede vir enige drakoniese wetgewing in terme van die pers, het juis niks met die pers te doen nie.
Waaroor dit gaan is die alternatiewe pers. Meningsopnames dui telkens daarop dat die publiek vertroue in die hoofstroommedia verloor het. Sirkulasiesyfers daal terwyl die alternatiewe pers se leserstal styg. In Amerika het President Obama so tussen die lawaai van bomaanvalle ook die sg. CISPA-wet geteken wat die alternatiewe pers gaan teiken.
Hierdie Wet op die Beskerming van Inligting is net die eerste stap. Die uiteindelike doel is om die Regering en sy propagandamasjienerie teen die alternatiewe pers te beskerm.
3 thoughts on “Opposisiepartye teen muilbandwet”
Joffre Papenfus April 26, 2013 at 7:44 am
Het die opposisiepartye werklik gedink dat ons nie hierdie punt gaan bereik nie?
Die geskiedenis leer ons op vele plekke hoe kommunisme, asook die Afrika-oorheers-en-onderdruk prosesse werk!
Miskien moet ons geld insamel en George Orwell se Animal Farm vir die sg. “opposisie” politici gee, wat die saak in meer eenvoudige terme verduidelik …
DuP du Plessis April 27, 2013 at 4:56 pm
In 1880 het John Swinton, die gedrukte pers, wat op daardie stadium die hoofstroom-nuusmedia was, as “intellectual prostitutes” beskryf. Deur die loop van die jare het die filmbedryf en televisie-media daardie rol begin oorneem, en ‘n nog gevaarliker wapen in die Joodse Gelmag se arsenaal geword.
Maar die sterkste wapen wat hulle geleer het om in ‘n rol van massa-vernietiging aan te wend, is party-politiek. Deur middel van party-politiek, wat in parallel met die nuusmedia gemanipuleer word, kan (en het hulle al) volke vernietig, sonder om eens oorlog te verklaar. Die netwerk waarmee hulle so ‘n beoogde volk infiltreer, is die Vrymesselary.
“In die opposisiegeledere is daar ‘n groot geskarrel in die hoenderhok om te sorg dat die ANC nie ‘n tweederdemeerderheid kry nie.” Met hierdie leuen sus die geldmag elke bekommerde burger van hierdie land aan die slaap, Die sg. opposisie kan enige oomblik gekoop word om te doen net wat deur hulle base voorgeskryf word, en of die ANC nou ‘n tweederde meerderheid het of nie, hulle sal doen presies wat aan hulle voorgeskryf word.
In Suid-Afrika is die “intellectual prostitutes” sowel as die party-politieke prostitute onder volkome beheer van die geldmag. Sedert Unie-wording het die Britse Imperialiste party-politiek volkome in ons land gevestig, hulle Brits-gerigte partye was deur die Vrymesselary ingespan om die oorblyfsels van die Boerevolk na die Tweede Vryheidsoorlog, te verengels en die sg. Afrikaner partye was later deur die Afrikaner Broederbond ook onder die Vrymesselary ingetrek.
Hierdie beoogde wetgewing is maar slegs nog een van die talle waarmee hulle van plan is om van alle teenstand teen hulle wêreld-oorheersing te vernietig.
Andre Brand April 30, 2013 at 6:10 am
Ek wonder hoe gaan hierdie muilband wet werk mag n mens nou se n naamlose minister is op n uitgebreide toer na erens in die buiteland sondernaam wat n astronomiese onbekende bedrag kos om iets te gaan bespreek met iemand erens. Die berig is geskryf deur iemand sonder n naam in belang van landsveiligheid.
n Klomp iemande het erens korrupsie gepleeg met die belasting inkomste want die geld is weg en niemand mag weet waarnatoe nie in belang van landsveiligheid.
Iemand se geheime familielid het een ongeidentifiseerde more in die donker opgestaan en toe sien hy sy plaas behoort nou aan n geheime regering sonder naam. Voor die opstal staan daar reeds n onbekende klomp goedere van n onbekende regerings familielid, die goedere mag vir lands veiligheids onthalwe nie geidentifseer word as meubels nie, en n naamlose voertuig wat nie beskryf mag word nie in belang van landsveiligheid is besig met geheime bewegings en op en aflaai prosedures.
Buite die opstal staan n klomp ongeidentifiseerde vermoedelike mense met ongeidentifiseerde items in hulle hande wat so nou en dan n liggie maak wat nie geidentifiseer mag word om toe te sien dat alles ordelik verloop in belang van landsveiligheid.
Geskenke aan anderlande mag weens staatsveiligheid nie genoem word nie dus sal ek sonder naam dit nie noem nie. Bang vir die jarelange tronkstraf sal ek ook maar nie vra wat gaan die geheime mense wat die inkomste uit die tolhekke kry daarmee doen nie, in belang van landsveiligheid.
Mense ons land gaan verskriklik veilig word, en die blikbrein n groot bedreiging DUS terug na die gewone ou briefie skryf in Afrikaans die Afrikaner se geheime taal wat al hoe geheimer word weens onbruik of hoe se ek sonder naam?